ร้านข้าวมันไก่ที่ตอนค่ำๆ คนจะเยอะมากๆ ร้านนี้มาง่ายค่ะอยู่ใต้สถานีรถไฟฟ้าพร้อมพงษ์ฝั่งเอ็มโพเรียมเดิม ตัวร้านจะอยู่บนฟุตบาทติดถนนสุขุมวิท สั่งข้าวมันไก่ธรรมดาจานนึง ตกใจเล็กๆ ลืมบอกว่าเอาเนื้อหนังแต่ก็ได้หนังมาด้วยแบบปริมาณกำลังดี ปกติไม่ค่อยกินข้าวมันไก่ค่ะ เวลาไปสั่งร้านอื่นแถวๆ หอพักปกติเค้าจะไม่มีหนังมาตลอดเลย ไม่ก็มีแต่น้อยมาก ณ จุดนี้เซ็งมากสงสัยกลัวเราอ้วน!

ข้าวมันไก่ธรรมดา (35.-) เนื้อไก่นุ่มกำลังดี น้ำจิ้มก็อร่อยกินคู่กัน ข้าวก็หุงมากำลังดีไม่แฉะ ส่วนน้ำซุปนี่ชอบมากหวานอร่อย กินข้าวมันไก่ร้านนี้รู้สึกว่ากินแล้วคุ้มที่จะอ้วน

เนื่องจากร้านอยู่บนฟุตบาทติดถนนใหญ่ก็ไม่ได้อะไรกับบรรยากาศมากนัก โต๊ะก็จะเป็นแบบตัวใหญ่ๆ นั่งกินด้วยกันกับลูกค้าท่านอื่น กินเสร็จก็กลับรอให้ลูกค้าท่านต่อมานั่งต่อเป็นเก้าอี้ดนตรีกันเลย ร้านนี้อาจต้องรอนานหน่อยเพราะบางคนซื้อกลับไปเป็นกระสอบ